CELEX: 32014D0038
Language: el
Date: 2014-01-24 00:00:00
Title: 2014/38/ΕΕ: Εκτελεστική απόφαση της Επιτροπής, της 24ης Ιανουαρίου 2014 , για την έγκριση μεθόδων ταξινόμησης σφαγίων χοίρων στην Ιταλία [κοινοποιηθείσα υπό τον αριθμό C(2014) 279]

28.1.2014   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 23/35
            
         
      ΕΚΤΕΛΕΣΤΙΚΉ ΑΠΌΦΑΣΗ ΤΗΣ ΕΠΙΤΡΟΠΉΣ
   
   της 24ης Ιανουαρίου 2014
   για την έγκριση μεθόδων ταξινόμησης σφαγίων χοίρων στην Ιταλία
   [κοινοποιηθείσα υπό τον αριθμό C(2014) 279]
   (Το κείμενο στην ιταλική γλώσσα είναι το μόνο αυθεντικό)
   (2014/38/ΕΕ)
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΚ) αριθ. 1234/2007 του Συμβουλίου, της 22ας Οκτωβρίου 2007, για τη θέσπιση κοινής οργάνωσης των γεωργικών αγορών και ειδικών διατάξεων για ορισμένα γεωργικά προϊόντα («Ενιαίος κανονισμός ΚΟΑ») (1), και ιδίως το άρθρο 43 στοιχείο ιγ), σε συνδυασμό με το άρθρο 4,
   Εκτιμώντας τα ακόλουθα:
   
               (1)
            
            
               Το παράρτημα V τμήμα B.IV σημείο 1 του κανονισμού (ΕΚ) αριθ. 1234/2007 προβλέπει ότι, για την ταξινόμηση σφαγίων χοίρων, η περιεκτικότητα σε άπαχο κρέας εκτιμάται με μεθόδους ταξινόμησης που εγκρίνονται από την Επιτροπή. Επιτρέπεται να εγκρίνονται μόνο στατιστικώς αποδεδειγμένες μέθοδοι εκτίμησης που βασίζονται στη φυσική μέτρηση ενός ή περισσοτέρων ανατομικών μερών του σφαγίου χοίρου. Η έγκριση των μεθόδων ταξινόμησης εξαρτάται από την τήρηση μέγιστης ανοχής για το στατιστικό σφάλμα εκτίμησης. Η ανοχή αυτή καθορίζεται στο άρθρο 23 παράγραφος 3 του κανονισμού (ΕΚ) αριθ. 1249/2008 της Επιτροπής (2).
            
         
               (2)
            
            
               Με την απόφαση 2001/468/ΕΚ της Επιτροπής (3), επιτράπηκε η χρήση δύο μεθόδων ταξινόμησης σφαγίων χοίρων στην Ιταλία.
            
         
               (3)
            
            
               Επειδή είναι αναγκαία η τεχνική προσαρμογή των εγκεκριμένων μεθόδων ταξινόμησης, η Ιταλία ζήτησε από την Επιτροπή να εγκρίνει την αντικατάσταση του μαθηματικού τύπου που χρησιμοποιείται στις μεθόδους «Fat-O-Meater» και «Hennessy Grading Probe 7», καθώς και να εγκρίνει τις τέσσερις νέες μεθόδους «AutoFom ΙΙΙ», «Fat-O-Meat’er ΙΙ», «CSB-Image-Meater» και «Μη αυτόματη μέθοδο ZP» για την ταξινόμηση των σφαγίων χοίρων στο έδαφός της. Η Ιταλία υπέβαλε λεπτομερή περιγραφή της δοκιμασίας τεμαχισμού, αναφέροντας τις αρχές στις οποίες βασίζονται οι νέοι μαθηματικοί τύποι, το αποτέλεσμα της δοκιμασίας τεμαχισμού και τις εξισώσεις που χρησιμοποιούνται για τον υπολογισμό της εκατοστιαίας αναλογίας άπαχου κρέατος στο πρωτόκολλο που προβλέπεται στο άρθρο 23 παράγραφος 4 του κανονισμού (ΕΚ) αριθ. 1249/2008.
            
         
               (4)
            
            
               Από την εξέταση της αίτησης αυτής προέκυψε ότι πληρούνται οι όροι έγκρισης των νέων αυτών μαθηματικών τύπων. Συνεπώς, θα πρέπει να εγκριθούν στην Ιταλία οι τύποι αυτοί.
            
         
               (5)
            
            
               Η Ιταλία έχει ζητήσει εξουσιοδότηση από την Επιτροπή προκειμένου να της επιτραπεί να προβλέπει παρουσίαση των σφαγίων χοίρων διαφορετική από την τυποποιημένη παρουσίαση που προβλέπεται στο παράρτημα V τμήμα B.III πρώτο εδάφιο του κανονισμού (ΕΚ) αριθ. 1234/2007.
            
         
               (6)
            
            
               Σύμφωνα με το παράρτημα V τμήμα B.III δεύτερο εδάφιο του κανονισμού (ΕΚ) αριθ. 1234/2007, μπορεί να επιτραπεί στα κράτη μέλη να προβλέπουν παρουσίαση των σφαγίων χοίρων διαφορετική από την τυποποιημένη παρουσίαση που καθορίζεται στο πρώτο εδάφιο του εν λόγω σημείου όταν διαφέρει η συνήθης εμπορική πρακτική στο έδαφός τους. Η Ιταλία ανέφερε στην αίτησή της ότι, στο έδαφός της, αποτελεί συνήθη εμπορική πρακτική η παρουσίαση των σφαγίων χωρίς να έχουν αφαιρεθεί το διάφραγμα και το περινεφρικό λίπος πριν από τη ζύγιση και την ταξινόμηση. Ως εκ τούτου, πρέπει να επιτραπεί στην Ιταλία η παρουσίαση αυτή, η οποία διαφέρει από την τυποποιημένη παρουσίαση.
            
         
               (7)
            
            
               Προκειμένου να καθοριστούν οι τιμές για τα σφάγια χοίρων σε συγκρίσιμη βάση, θα πρέπει να λαμβάνεται υπόψη αυτή η διαφορετική παρουσίαση, προσαρμόζοντας το καταγεγραμμένο βάρος σε τέτοιες περιπτώσεις σε σχέση με το βάρος της τυποποιημένης παρουσίασης.
            
         
               (8)
            
            
               Για λόγους σαφήνειας και ασφάλειας δικαίου, θα πρέπει να εκδοθεί νέα απόφαση. Επομένως, η απόφαση 2001/468/ΕΚ θα πρέπει να καταργηθεί.
            
         
               (9)
            
            
               Δεν θα πρέπει να επιτρέπεται καμία τροποποίηση των συσκευών ή των μεθόδων ταξινόμησης, εκτός εάν επιτραπεί ρητά με εκτελεστική απόφαση της Επιτροπής.
            
         
               (10)
            
            
               Τα μέτρα που προβλέπονται στην παρούσα απόφαση είναι σύμφωνα με τη γνώμη της διαχειριστικής επιτροπής για την κοινή οργάνωση των γεωργικών αγορών,
            
         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Επιτρέπεται η χρήση των ακόλουθων μεθόδων για την ταξινόμηση των σφαγίων χοίρων στην Ιταλία, σύμφωνα με το παράρτημα V τμήμα B.IV σημείο 1 του κανονισμού (ΕΚ) αριθ. 1234/2007:
   
               α)
            
            
               της συσκευής «Fat-O-Meater (FOM Ι)» και των σχετικών μεθόδων εκτίμησης, που περιγράφονται λεπτομερώς στο μέρος I του παραρτήματος·
            
         
               β)
            
            
               της συσκευής «Hennessy Grading Probe 7 (HGP 7)» και των σχετικών μεθόδων εκτίμησης, που περιγράφονται λεπτομερώς στο μέρος II του παραρτήματος·
            
         
               γ)
            
            
               της συσκευής «Fat-O-Meat’er II (FOM II)» και των σχετικών μεθόδων εκτίμησης, που περιγράφονται λεπτομερώς στο μέρος III του παραρτήματος·
            
         
               δ)
            
            
               της συσκευής «AutoFom III» και των σχετικών μεθόδων εκτίμησης, που περιγράφονται λεπτομερώς στο μέρος IV του παραρτήματος·
            
         
               ε)
            
            
               της συσκευής «CSB-Image-Meater» και των σχετικών μεθόδων εκτίμησης, που περιγράφονται λεπτομερώς στο μέρος V του παραρτήματος·
            
         
               στ)
            
            
               της «μη αυτόματης μεθόδου (ZP)» και των σχετικών μεθόδων εκτίμησης, που περιγράφονται λεπτομερώς στο μέρος VI του παραρτήματος.
            
         Άρθρο 2
   Κατά παρέκκλιση από την τυποποιημένη παρουσίαση που προβλέπεται στο παράρτημα V τμήμα B.III πρώτο εδάφιο του κανονισμού (ΕΚ) αριθ. 1234/2007, επιτρέπεται η παρουσίαση των σφαγίων χοίρων χωρίς να έχουν αφαιρεθεί το διάφραγμα και το περινεφρικό λίπος πριν από τη ζύγιση και την ταξινόμηση στην Ιταλία. Στην περίπτωση τέτοιας παρουσίασης, το καταγεγραμμένο βάρος του θερμού σφαγίου διορθώνεται σύμφωνα με τον ακόλουθο τύπο:
   
      
   όπου:
   
               Y
            
            
               =
            
            
               το βάρος του σφαγίου όπως ορίζεται στον κανονισμό (ΕΚ) αριθ. 1249/2008,
            
         
               X
            
            
               =
            
            
               το βάρος του θερμού σφαγίου με το περινεφρικό πάχος και το διάφραγμα,
            
         
               a
            
            
               =
            
            
               το άθροισμα του περινεφρικού λίπους και του διαφράγματος (%):
            
         
               —
            
            
               για το διάφραγμα, ίσο με 0,29 % (βάρος σφαγίου από 110,1 μέχρι 180 kg) και 0,26 % (βάρος σφαγίου από 70 μέχρι 110 kg),
            
         
               —
            
            
               για το περινεφρικό λίπος, ίσο με:
               
                           —
                        
                        
                           0,99 % (για βάρος σφαγίου από 70 μέχρι 80,0 kg)
                        
                     
                           —
                        
                        
                           1,29 % (για βάρος σφαγίου από 80,1 μέχρι 90,0 kg)
                        
                     
                           —
                        
                        
                           1,52 % (για βάρος σφαγίου από 90,1 μέχρι 100,0 kg)
                        
                     
                           —
                        
                        
                           2,05 % (για βάρος σφαγίου από 100,1 μέχρι 110 kg)
                        
                     
                           —
                        
                        
                           2,52 % (για βάρος σφαγίου από 110,1 μέχρι 130 kg)
                        
                     
                           —
                        
                        
                           2,62 % (για βάρος σφαγίου από 130,1 μέχρι 140 kg)
                        
                     
                           —
                        
                        
                           2,83 % (για βάρος σφαγίου από 140,1 μέχρι 150 kg)
                        
                     
                           —
                        
                        
                           2,96 % (για βάρος σφαγίου από 150,1 μέχρι 180 kg).
                        
                     
         Άρθρο 3
   Δεν επιτρέπεται καμία τροποποίηση των συσκευών ή των μεθόδων ταξινόμησης, εκτός εάν έχει εγκριθεί ρητά με εκτελεστική απόφαση της Επιτροπής.
   Άρθρο 4
   Η απόφαση 2001/468/ΕΚ καταργείται.
   Άρθρο 5
   Η παρούσα απόφαση εφαρμόζεται από την 1η Ιανουαρίου 2014.
   Άρθρο 6
   Η παρούσα απόφαση απευθύνεται στην Ιταλική Δημοκρατία.
   
      Βρυξέλλες, 24 Ιανουαρίου 2014.
      
         
            Για την Επιτροπή
         
         Dacian CIOLOȘ
         
         
            Μέλος της Επιτροπής
         
      
   
   
      (1)  ΕΕ L 299 της 16.11.2007, σ. 1.
   
      (2)  Κανονισμός (ΕΚ) αριθ. 1249/2008 της Επιτροπής, της 10ης Δεκεμβρίου 2008, για τη θέσπιση λεπτομερών κανόνων για την εφαρμογή των κοινοτικών κλιμάκων κατάταξης των σφαγίων βοοειδών, χοίρων και προβάτων καθώς και για την κοινοποίηση των σχετικών τιμών (ΕΕ L 337 της 16.12.2008, σ. 3).
   
      (3)  Απόφαση 2001/468/ΕΚ της Επιτροπής, της 8ης Ιουνίου 2001, για έγκριση των μεθόδων ταξινόμησης σφαγίων χοίρων στην Ιταλία (ΕΕ L 163 της 20.6.2001, σ. 31).
   
      ΠΑΡΑΡΤΗΜΑ
      
         ΜΕΘΟΔΟΙ ΤΑΞΙΝΟΜΗΣΗΣ ΣΦΑΓΙΩΝ ΧΟΙΡΩΝ ΣΤΗΝ ΙΤΑΛΙΑ
      
      ΜΕΡΟΣ I
      
         Fat-O-Meater I (FOM I)
      
      
                  1.
               
               
                  Οι κανόνες που προβλέπονται στο παρόν μέρος εφαρμόζονται όταν η ταξινόμηση των σφαγίων χοίρων πραγματοποιείται με τη συσκευή που ονομάζεται «Fat-O-Meater I» (FOM I).
               
            
                  2.
               
               
                  Η συσκευή είναι εφοδιασμένη με καθετήρα διαμέτρου 6 mm, ο οποίος περιλαμβάνει φωτοδίοδο τύπου Siemens SFH 950 και φωτοανιχνευτή (τύπου SFH 960), με απόσταση λειτουργίας μεταξύ 5 και 115 mm. Τα αποτελέσματα των μετρήσεων μετατρέπονται σε εκτιμώμενη περιεκτικότητα σε άπαχο κρέας μέσω υπολογιστή.
               
            
                  3.
               
               
                  Η περιεκτικότητα του σφαγίου σε άπαχο κρέας υπολογίζεται με έναν από τους δύο ακόλουθους τύπους:
                  
                              α)
                           
                           
                              σφάγια βάρους μεταξύ 70 και 110 kg
                              
                        
                              β)
                           
                           
                              σφάγια βάρους μεταξύ 110,1 και 180 kg
                              όπου:
                              
                                          ŷ
                                       
                                       
                                          =
                                       
                                       
                                          η εκτιμώμενη εκατοστιαία αναλογία άπαχου κρέατος στο σφάγιο,
                                       
                                    
                                          x1
                                          
                                       
                                       
                                          =
                                       
                                       
                                          το πάχος του ραχιαίου λίπους (συμπεριλαμβανομένου του δέρματος) σε χιλιοστόμετρα, το οποίο μετράται 8 cm από τη μεσαία γραμμή του σφαγίου στο ύψος μεταξύ του τρίτου και του τέταρτου τελευταίων πλευρών,
                                       
                                    
                                          x2
                                          
                                       
                                       
                                          =
                                       
                                       
                                          το πάχος του επιμήκους ραχιαίου (Longissimus dorsi) μυός, το οποίο μετράται ταυτόχρονα και στο ίδιο σημείο με το x1.
                                       
                                    
                        
            ΜΕΡΟΣ II
      
         Hennessy Grading Probe (HGP 7)
      
      
                  1.
               
               
                  Οι κανόνες που προβλέπονται στο παρόν μέρος εφαρμόζονται όταν η ταξινόμηση των σφαγίων χοίρων πραγματοποιείται με τη συσκευή που ονομάζεται «Hennessy Grading Probe 7» (HGP 7).
               
            
                  2.
               
               
                  Η συσκευή είναι εφοδιασμένη με καθετήρα διαμέτρου 5,95 mm (6,3 mm στη λεπίδα που βρίσκεται στο άνω άκρο του καθετήρα), που περιλαμβάνει φωτοδίοδο (Siemens LED τύπου LYU 260-EO) και φωτοανιχνευτή τύπου 58 MR, με απόσταση λειτουργίας 0 έως 120 mm. Οι μετρούμενες τιμές μετατρέπονται σε εκτιμώμενη περιεκτικότητα σε άπαχο κρέας από το ίδιο το HGP 7 ή από υπολογιστή συνδεδεμένο με αυτό.
               
            
                  3.
               
               
                  Η περιεκτικότητα του σφαγίου σε άπαχο κρέας υπολογίζεται με έναν από τους δύο ακόλουθους τύπους:
                  
                              α)
                           
                           
                              σφάγια βάρους μεταξύ 70 και 110 kg
                              
                        
                              β)
                           
                           
                              σφάγια βάρους μεταξύ 110,1 και 180 kg
                              όπου:
                              
                                          ŷ
                                       
                                       
                                          =
                                       
                                       
                                          η εκτιμώμενη εκατοστιαία αναλογία άπαχου κρέατος στο σφάγιο,
                                       
                                    
                                          x1
                                          
                                       
                                       
                                          =
                                       
                                       
                                          το πάχος του ραχιαίου λίπους (συμπεριλαμβανομένου του δέρματος) σε χιλιοστόμετρα, το οποίο μετράται 8 cm από τη μεσαία γραμμή του σφαγίου στο ύψος μεταξύ του τρίτου και του τέταρτου τελευταίων πλευρών,
                                       
                                    
                                          x2
                                          
                                       
                                       
                                          =
                                       
                                       
                                          το πάχος του επιμήκους ραχιαίου (Longissimus dorsi) μυός, το οποίο μετράται ταυτόχρονα και στο ίδιο σημείο με το x1.
                                       
                                    
                        
            ΜΕΡΟΣ III
      
         Fat-O-Meat’er II (FOM II)
      
      
                  1.
               
               
                  Οι κανόνες που προβλέπονται στο παρόν μέρος εφαρμόζονται όταν η ταξινόμηση των σφαγίων χοίρων πραγματοποιείται με τη συσκευή που ονομάζεται «Fat-O-Meat’er II» (FOM II).
               
            
                  2.
               
               
                  Η συσκευή αποτελεί νέα έκδοση του συστήματος μέτρησης Fat-O-Meat’er. Η συσκευή FOM II αποτελείται από οπτικό καθετήρα με λεπίδα, διάταξη μέτρησης του βάθους που λειτουργεί σε αποστάσεις μεταξύ 0 και 125 χιλιοστομέτρων και πλακέτα απόκτησης και ανάλυσης δεδομένων – υπολογιστής Carometec Touch Panel i15 (Ingress Protection IP69K). Οι μετρούμενες τιμές μετατρέπονται σε εκτιμώμενη εκατοστιαία αναλογία άπαχου κρέατος από την ίδια τη συσκευή FOM II.
               
            
                  3.
               
               
                  Η περιεκτικότητα του σφαγίου σε άπαχο κρέας υπολογίζεται με έναν από τους δύο ακόλουθους τύπους:
                  
                              α)
                           
                           
                              σφάγια βάρους μεταξύ 70 και 110 kg
                              
                        
                              β)
                           
                           
                              σφάγια βάρους μεταξύ 110,1 και 180 kg
                              όπου:
                              
                                          ŷ
                                       
                                       
                                          =
                                       
                                       
                                          η εκτιμώμενη εκατοστιαία αναλογία άπαχου κρέατος στο σφάγιο,
                                       
                                    
                                          x1
                                          
                                       
                                       
                                          =
                                       
                                       
                                          το πάχος του ραχιαίου λίπους (συμπεριλαμβανομένου του δέρματος) σε χιλιοστόμετρα, το οποίο μετράται 8 cm από τη μεσαία γραμμή του σφαγίου στο ύψος μεταξύ του τρίτου και του τέταρτου τελευταίων πλευρών,
                                       
                                    
                                          x2
                                          
                                       
                                       
                                          =
                                       
                                       
                                          το πάχος του επιμήκους ραχιαίου (Longissimus dorsi) μυός, το οποίο μετράται ταυτόχρονα και στο ίδιο σημείο με το x1.
                                       
                                    
                        
            ΜΕΡΟΣ IV
      
         AutoFom III
      
      
                  1.
               
               
                  Οι κανόνες που προβλέπονται στο παρόν μέρος εφαρμόζονται όταν η ταξινόμηση των σφαγίων χοίρων πραγματοποιείται με τη συσκευή που είναι γνωστή ως «AutoFom III».
               
            
                  2.
               
               
                  Η συσκευή είναι εφοδιασμένη με 16 μορφοτροπείς υπερήχων των 2 MHz (Carometec A/S), ενώ η απόσταση λειτουργίας μεταξύ των μορφοτροπέων είναι 25 mm. Τα δεδομένα που λαμβάνονται με τη βοήθεια των υπερήχων συνίστανται σε μετρήσεις του πάχους του ραχιαίου λίπους, του πάχους των μυών και σε συναφείς παραμέτρους. Οι μετρούμενες τιμές μετατρέπονται σε εκτιμώμενη εκατοστιαία αναλογία άπαχου κρέατος με χρήση υπολογιστή.
               
            
                  3.
               
               
                  Η περιεκτικότητα του σφαγίου σε άπαχο κρέας υπολογίζεται με έναν από τους δύο ακόλουθους τύπους:
                  
                              α)
                           
                           
                              σφάγια βάρους μεταξύ 70 και 110 kg
                              όπου:
                              
                                          Y
                                       
                                       
                                          =
                                       
                                       
                                          η εκτιμώμενη εκατοστιαία αναλογία άπαχου κρέατος στο σφάγιο,
                                       
                                    
                                          x1
                                          
                                       
                                       
                                          =
                                       
                                       
                                          (R2P1) μέσο πάχος του δέρματος σε mm,
                                       
                                    
                                          x2
                                          
                                       
                                       
                                          =
                                       
                                       
                                          (R2P4) τιμή μέτρησης λίπους P2 στην επιλεγμένη θέση σε mm, όπου P2 είναι το ελάχιστο πάχος του λίπους σε απόσταση 7 cm από τον άξονα συμμετρίας, στο ύψος του δεύτερου/τρίτου πλευρού, χωρίς δέρμα,
                                       
                                    
                                          x3
                                          
                                       
                                       
                                          =
                                       
                                       
                                          (R2P11) αποτέλεσμα του φίλτρου minpair. Διάνυσμα εγκάρσιας διατομής στη θέση του ελάχιστου πάχους της θωρακο-οσφυϊκής χώρας,
                                       
                                    
                                          x4
                                          
                                       
                                       
                                          =
                                       
                                       
                                          (R2P16) αδρομερής εκτίμηση του μεγέθους του στρώματος λίπους,
                                       
                                    
                                          x5
                                          
                                       
                                       
                                          =
                                       
                                       
                                          (R3P1) τιμή μέτρησης κρέατος στο επιλεγμένο σημείο P2 σε mm,
                                       
                                    
                                          x6
                                          
                                       
                                       
                                          =
                                       
                                       
                                          (R3P5) μέγιστη τιμή μέτρησης κρέατος
                                       
                                    
                        
                              β)
                           
                           
                              σφάγια βάρους μεταξύ 110,1 και 180 kg
                              όπου:
                              
                                          Y
                                       
                                       
                                          =
                                       
                                       
                                          η εκτιμώμενη εκατοστιαία αναλογία άπαχου κρέατος στο σφάγιο,
                                       
                                    
                                          x1
                                          
                                       
                                       
                                          =
                                       
                                       
                                          (R2P6) σταθμισμένη μέση τιμή των δύο μετρήσεων του ελάχιστου λίπους σε mm,
                                       
                                    
                                          x2
                                          
                                       
                                       
                                          =
                                       
                                       
                                          (R2P11) αποτέλεσμα φίλτρου minpair. Διάνυσμα εγκάρσιας διατομής στη θέση του ελάχιστου πάχους της θωρακο-οσφυϊκής χώρας,
                                       
                                    
                                          x3
                                          
                                       
                                       
                                          =
                                       
                                       
                                          (R2P14) αρχική εκτίμηση του μεγέθους του σφαγίου μείον το δέρμα P2, όπου Ρ2 είναι το ελάχιστο πάχος του λίπους σε απόσταση 7 cm από τον άξονα συμμετρίας, στο ύψος του δεύτερου/τρίτου πλευρού,
                                       
                                    
                                          x4
                                          
                                       
                                       
                                          =
                                       
                                       
                                          (R3P5) μέγιστο πάχος του μυός.
                                       
                                    
                        
            ΜΕΡΟΣ V
      
         CSB Image Meater
      
      
                  1.
               
               
                  Οι κανόνες που προβλέπονται στο παρόν μέρος εφαρμόζονται όταν η ταξινόμηση των σφαγίων χοίρων πραγματοποιείται με τη συσκευή που είναι γνωστή ως «CSB Image-Meater».
               
            
                  2.
               
               
                  Η συσκευή CSB Image-Meater αποτελείται ειδικότερα από μία συσκευή λήψης βίντεο, έναν υπολογιστή που είναι εξοπλισμένος με κάρτα ανάλυσης εικόνας, οθόνη, εκτυπωτή, μηχανισμό χειρισμού, μηχανισμό διαβάθμισης και διεπαφές. Οι 3 μεταβλητές της συσκευής Image-Meater μετρούνται στον άξονα τεμαχισμού στο χοιρομέρι (γύρω από τον μέσο γλουτιαίο μυ) (Gluteus medius):
                  Οι μετρούμενες τιμές μετατρέπονται σε εκτιμώμενη εκατοστιαία αναλογία άπαχου κρέατος με χρήση υπολογιστή.
               
            
                  3.
               
               
                  Η περιεκτικότητα του σφαγίου σε άπαχο κρέας υπολογίζεται με έναν από τους δύο ακόλουθους τύπους:
                  
                              α)
                           
                           
                              σφάγια βάρους μεταξύ 70 και 110 kg
                              όπου:
                              
                                          Y
                                       
                                       
                                          =
                                       
                                       
                                          η εκτιμώμενη εκατοστιαία αναλογία άπαχου κρέατος στο σφάγιο,
                                       
                                    
                                          x1
                                          
                                       
                                       
                                          =
                                       
                                       
                                          (MF) μέση μάζα άπαχου κρέατος, που μετράται σε αντιστοιχία του μέσου γλουτιαίου μυός (Gluteus medius) (σε mm),
                                       
                                    
                                          x2
                                          
                                       
                                       
                                          =
                                       
                                       
                                          (ML) μήκος του μέσου γλουτιαίου μυός,
                                       
                                    
                                          x3
                                          
                                       
                                       
                                          =
                                       
                                       
                                          (MS) μέση λιπώδης μάζα, που μετράται σε αντιστοιχία του μέσου γλουτιαίου μυός (σε mm),
                                       
                                    
                                          x4
                                          
                                       
                                       
                                          =
                                       
                                       
                                          (WbS) μέση λιπώδης μάζα, που μετράται σε αντιστοιχία του δεύτερου σπονδύλου, που εντοπίζεται από το μετωπιαίο (κρανιακό) άκρο του μέσου γλουτιαίου μυός (Vb)
                                       
                                    
                        
                              β)
                           
                           
                              σφάγια βάρους μεταξύ 110,1 και 180 kg
                              όπου:
                              
                                          Y
                                       
                                       
                                          =
                                       
                                       
                                          η εκτιμώμενη εκατοστιαία αναλογία άπαχου κρέατος στο σφάγιο,
                                       
                                    
                                          x1
                                          
                                       
                                       
                                          =
                                       
                                       
                                          (MF) μέση τιμή μέτρησης κρέατος — κατά μήκος του μέσου γλουτιαίου μυός (Gluteus medius) (σε mm),
                                       
                                    
                                          x2
                                          
                                       
                                       
                                          =
                                       
                                       
                                          (ML) μήκος του μέσου γλουτιαίου μυός,
                                       
                                    
                                          x3
                                          
                                       
                                       
                                          =
                                       
                                       
                                          (MS) μέση τιμή μέτρησης λίπους άνω του (ραχιαίου άκρου του) μέσου γλουτιαίου μυός (σε mm),
                                       
                                    
                                          x4
                                          
                                       
                                       
                                          =
                                       
                                       
                                          S (mm) πάχος του λίπους, που μετράται στο λεπτότερο σημείο πάνω από τον μέσο γλουτιαίο μυ.
                                       
                                    
                        
            ΜΕΡΟΣ VI
      
         Μη αυτόματη μέθοδος (ZP)
      
      
                  1.
               
               
                  Οι κανόνες που προβλέπονται στο παρόν μέρος εφαρμόζονται όταν η ταξινόμηση των σφαγίων χοίρων πραγματοποιείται με τη «μη αυτόματη μέθοδο (ZP)» μέτρησης με κανόνα.
               
            
                  2.
               
               
                  Η μέθοδος αυτή μπορεί να εφαρμοστεί με τη χρήση κανόνα και η ταξινόμηση καθορίζεται με βάση την εξίσωση πρόγνωσης. Η αρχή της μεθόδου συνίσταται στη μη αυτόματη μέτρηση του πάχους του λίπους και του πάχους του μυός στον άξονα συμμετρίας του τεμαχισμένου σφαγίου.
               
            
                  3.
               
               
                  Η περιεκτικότητα του σφαγίου σε άπαχο κρέας υπολογίζεται με έναν από τους δύο ακόλουθους τύπους:
                  
                              α)
                           
                           
                              σφάγια βάρους μεταξύ 70 και 110 kg
                              
                        
                              β)
                           
                           
                              σφάγια βάρους μεταξύ 110,1 και 180 kg
                              όπου:
                              
                                          Y
                                       
                                       
                                          =
                                       
                                       
                                          η εκτιμώμενη εκατοστιαία αναλογία άπαχου κρέατος στο σφάγιο,
                                       
                                    
                                          x1
                                          
                                       
                                       
                                          =
                                       
                                       
                                          το ελάχιστο πάχος του λίπους σε χιλιοστόμετρα (συμπεριλαμβανομένου του δέρματος) πάνω από τον μέσο γλουτιαίο μυ (Gluteus medius),
                                       
                                    
                                          x2
                                          
                                       
                                       
                                          =
                                       
                                       
                                          ελάχιστο πάχος του μυός σε χιλιοστόμετρα μεταξύ του πρόσθιου άκρου του μέσου γλουτιαίου μυός και του ραχιαίου τμήματος του σπονδυλικού σωλήνα.